На основу члана 27. став 5 и члана 135. став 2 Закона о стечају (Службени гласник РС бр.104/2009, 99/2011-др.закон, 71/2012-одлука УС и 83/2014), као и поглавља III и VIII Националног стандарда о начину и поступку уновчења имовине стечајног дужника-Национални стандард број 5,

Пословни систем за инжењеринг и промет телекомуникационе опреме и услуга  «ТЕЛЕФОНИЈА» А.Д. у стечају из Београда

ОБЈАВЉУЈЕ
ПОЗИВ  ЗА ДОСТАВЉАЊЕ ПОНУДА

за

Вршење услуга ревизије процене вредности правног лица и ревизију 

процене вредности имовине стечајног дужника

За потребе утврђивања процењене вредности у поступку продаје проценитељ ће користити следеће методе:

-Процену вредности имовине  ликвидационом методом

-Процену вредности правног лица према методама које су у складу са Међународним рачуноводственим стандардима, којима се обезбеђује највећа вредност за повериоце.

Проценитељ ће такође:

-Утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима).

Понуђач треба да достави:

-Доказ да није изречена мера забране обављања делатности;

-Да је у последњих 12 месеци извршио минимум 3 пројекта процене имовине стечајних дужника као правних лица, те да за реализацију услуга из понуде предвиди најмање пет чланова проценитељског тима  који имају одговарајуће универзитетске квалификације у области економије, права, грађевинске струке, машинства и других инжењерских профила;

-Да имају искуства у пружању услуга наведених у понуди-приложити списак са задужењима и биографије кључног особља предложеног за спровођење услуга из понуде;

-Одвојено навести имена и референце ширег консултантског тима;

-Пожељно је да главни руководилац пројекта има међународно признат цертификат за процену вредности капитала издат од стране асоцијација које су пуноправне чланице Комитета Међународних Стандарда процене;

-Неопходно је да руководиоци тимова за процену имају одговарајућу лиценцу Инжењерске коморе Србије и Решење о упису у регистар сталних судских вештака за област грађевинарства-приложити копију лиценце и Решење;

-Неопходно је да руководиоци тима за процену опреме и тима за процену непокретности   имају искуство на процени гасовних и оптичких мрежа у периоду од последње 3 године;

-Да понуђач није ангажован на ревизији финансијских извештаја стечајног дужника, односно да није повезано лице са предузећем које је ангажовано на ревизији финансијских извештаја стечајног дужника ради избегавања сукоба интереса процене и ревизије.

Одабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да Одбор поверилаца не донесе одлуку у прописаном року, избзор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљније информације  за израду понуде, као и интегрални текст позива са свим предвиђеним условима на адреси: ТЕЛЕФОНИЈА АД у стечају, ул.Војводе Степе бр.414а, Београд, уз претходни договор са Зејнепом Џановић, маил:оffice@velefarm.co.rs, контакт телефон 011/3090-114 или 063/303044,  сваког радног дана  од 09 до 16 часова.

Понуде за вршење  услуга ревизије процене могу се предати најкасније до 14.07.2023. године до 14 часова, на адресу:ТЕЛЕФОНИЈА АД  у стечају , ул.Војводе Степе бр.414а, Београд. 

